open-index/open-wikipedia-markdown huggingface dataset:
Παπάκι (παιχνίδι)

μικρογραφία|Παπάκι σε μπολ με νερό.
Το **παπάκι** είναι παιχνίδι με μορφή πάπιας, κατασκευασμένο από καουτσούκ ή υλικά που μοιάζουν με καουτσούκ. Συνήθως η πάπια του μπάνιου είναι φτιαγμένη έτσι ώστε να μπορεί να επιπλέει και προορίζεται για παιχνίδι στο μπάνιο.

Ενώ το κλασικό παπάκι είναι κίτρινο με κόκκινο ράμφος και έχει σχεδιαστεί για να είναι παιδικό παιχνίδι, τα παπάκια πλέον κυκλοφορούν σε πολλά σχέδια και χρώματα. Αυτά έχουν γίνει δημοφιλή συλλεκτικά αντικείμενα μεταξύ των ενθουσιωδών.

Το 1992 ένα κοντέινερ που περιείχε 29.000 παπάκια έπεσε από ένα φορτηγό πλοίο στο Ειρηνικό. &nbsp;Ο άνεμος και τα θαλάσσια ρεύματα έφεραν χιλιάδες από τα παπάκια στην Αλάσκα, και μερικές εκατοντάδες πέρασαν μέσα από τον Βερίγγειο Πορθμό, όπου μέσα στο πάγο των αρκτικών παγετώνων έφτασαν στο βόρειο Πόλο. Τα παπάκια από αυτό το μέρος έχουν βρεθεί πολλά χρόνια αργότερα στις παραλίες του Ατλαντικού από το Μέιν έως τη Μασαχουσέτη, προσφέροντας πολύτιμες γνώσεις για τα θαλάσσια ρεύματα. Τα παπάκια έχουν αποδειχθεί ότι μπορούν να διατηρούνται σε καλή κατάσταση παρά το γεγονός ότι έχουν εκτίθενται για την επίδραση των φυσικών δυνάμεων για χρόνια, καθώς είναι σχεδιασμένα για να αντέχουν στο παιχνίδι των μικρών παιδιών.

## Παραπομπές


Κατηγορία:Παιχνίδια (αντικείμενα)
Αλληλούχηση επόμενης γενιάς

Η **αλληλούχηση επόμενης γενιάς** ή Next Generation Sequencing (NGS) αναφέρεται σε μια συλλογή από αυξημένα ταχύτερες, πιο αποδοτικές και οικονομικές τεχνολογίες ανάγνωσης του γενετικού κώδικα (DNA και RNA). Αυτή η τεχνολογία επιτρέπει την ταυτοποίηση, την αναλυτική περιγραφή και την καταγραφή των γονιδίων και των γονιδιακών αλληλουχιών.

Η τεχνολογία της Αλληλούχισης Νέας Γενιάς (NGS) επιτρέπει την παράλληλη αλληλούχιση πολλών διαφορετικών δειγμάτων DNA σε πολλά γονίδια ταυτόχρονα, σε μικρό χρονικό διάστημα και με σχετικά χαμηλότερο κόστος συγκρινόμενη με την αλληλούχιση κατά Sanger. Στην τεχνολογία αυτή στηρίζονται:

* η αλληλούχιση ολόκληρου του γονιδιώματος (Whole Genome Sequencing – WGS),
* η αλληλούχιση όλων των κωδικοποιουσών περιοχών του γονιδιώματος (Whole Εxome Sequencing – WES),
* η αλληλούχιση γονιδίων, τα οποία είναι γνωστό ότι συνδέονται με γενετικά νοσήματα (Clinical Exome Sequencing – CES)
* και η αλληλούχιση στοχευμένης ομάδας γονιδίων (Τargeted Gene Panels), τα οποία συνδέονται με ένα συγκεκριμένο νόσημα/φαινότυπο.

Οι τεχνικές NGS έχουν επανασχεδιαστεί σε σχέση με τις παραδοσιακές μεθόδους ανάγνωσης, προσφέροντας υψηλής παραγωγικότητας, ταυτόχρονη ανάγνωση και αποκωδικοποίηση ολόκληρου του γονιδιώματος. Αυτή η τεχνολογία έχει φέρει σημαντικές βελτιώσεις στον τομέα της γονιδιακής ανάλυσης, επιτρέποντας την ταυτοποίηση γονιδίων, την ανίχνευση γενετικών μεταλλάξεων και την κατανόηση της γονιδιακής ποικιλομορφίας.

## Εξωτερικοί σύνδεσμοι
* Αλληλούχηση επόμενης γενιάς (next generation sequencing) ως εργαστηριακό διαγνωστικό εργαλείο σε σπάνια γενετικά νοσήματα και αξιολόγηση των ευρημάτων με βιοπληροφορικές και εργαστηριακές μεθόδους

Κατηγορία:Γενετική
Κατηγορία:Εργαστηριακές τεχνικές
Δημήτρης Δεσύλλας

Ο **Δημήτρης Δεσύλλας** είναι Έλληνας πολιτικός του Νέου Αριστερού Ρεύματος και της ΑΝΤ.ΑΡ.ΣΥ.Α.. Προηγουμένως ήταν μέλος του Κ.Κ.Ε. και είχε εκλεγεί ευρωβουλευτής την περίοδο 1987-1994. Τον Σεπτέμβριο του 1989 πρωτοστάτησε στη διάσπαση του Κ.Κ.Ε. και στην ίδρυση του Ν.Α.Ρ..

Κατηγορία:Ευρωβουλευτές εκλεγμένοι με τον Συνασπισμό
Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Κότα Μπάρου

Το **Κότα Μπάρου** (, μαλαισιανά του Κελάνταν: Koto Baru, τζάουι: كوتبهارو), αναφέρεται στην καθομιλουμένη και ως *KB*, είναι μια πόλη στη Μαλαισία, πρωτεύουσα του κρατιδίου Κελάνταν καθώς και βασιλική έδρα. Βρίσκεται στο βορειοανατολικό τμήμα της χερσονήσου της Μαλαισίας, κοντά στις εκβολές του ποταμού Κελάνταν.
Η πόλη φιλοξενεί πολλά θρησκευτικά κτίρια, διάφορα μουσεία, τη μοναδική αρχιτεκτονική των παλαιών βασιλικών ανακτόρων (που εξακολουθούν να κατοικούνται από τον σουλτάνο και είναι απαγορευμένα για τους επισκέπτες) και πρώην βασιλικά κτίρια (τα οποία μπορείτε να επισκεφτείτε). 

## Ετυμολογία
Κότα Μπάρου στα μαλαισιανά σημαίνει «νέα πόλη» ή «νέο κάστρο/φρούριο».

## Ιστορία
Το Κότα Μπάρου ιδρύθηκε στα τέλη του 19ου αιώνα. Πριν από την ίδρυση του, το Κότα Μπάρου ήταν η έδρα του Βασιλικού Παλατιού του Κελάνταν, το οποίο ιδρύθηκε από τον σουλτάνο Μωάμεθ Β΄ του Κελάνταν το 1844 ως πρωτεύουσα του κρατιδίου του Κελάνταν διότι ήθελε να χτιστεί η νέα πρωτεύουσα του κρατιδίου προς τιμήν του. Πριν από αυτό, το Κότα Μπάρου ήταν γνωστό ως Κουάλα Κελάνταν. Πριν γίνει πρωτεύουσα του Κελάνταν το Κότα Μπάρου, πρωτεύουσα του Κελάνταν ήταν δύο πόλεις το Κότα Κουμπάνγκ Λάμπου και το Κότα Πενγκκαλάν Ντάτου. Κατά τον 19ο αιώνα, το Κελάνταν ήταν ένα ακμάζων και πολυπληθές κρατίδιο με πληθυσμό περίπου 30.000 έως 50.000 κατοίκων, συμπεριλαμβανομένων χιλίων Κινέζων. Το κρατίδιο παρήγαγε χρυσό, μετάλλευμα κασσίτερου, μαύρο πιπέρι, καρύδι αρέκα, ρύζι, ινδοκάλαμο, μπαμπού και αετόξυλο. Το Κότα Μπάρου λειτουργεί ως λιμάνι μεταφόρτωσης για αγαθά λόγω της στρατηγικής του θέσης δίπλα στον ποταμό Κελάνταν.

Κατά τη διάρκεια του Β΄ Παγκοσμίου Πολέμου, το Παντάι Σαμπάκ (Pantai Sabak), περίπου 10 χιλιόμετρα από το Κότα Μπάρου, ήταν το αρχικό σημείο προσγείωσης των ιαπωνικών δυνάμεων εισβολής στις 8 Δεκεμβρίου 1941, ξεκινώντας τη Μάχη του Κότα Μπάρου, την πρώτη μάχη της Μαλαισιανής Εκστρατείας. Οι ιαπωνικές δυνάμεις κατέλαβαν την πόλη και συνέχισαν να εμπλέκουν επιτυχώς τους Βρετανούς σε πόλεμο στη ζούγκλα και τελικά κατέλαβαν τη Σιγκαπούρη.

Το Κότα Μπάρου ανακηρύχθηκε ως «Πολιτιστική Πόλη» στις 25 Ιουλίου 1991 από τον σουλτάνο Ισμαήλ Πετρά του Κελάνταν με βάση δύο σημαντικές πτυχές – την ιστορία του Κότα Μπάρου και τη μοναδικότητα των τοπικών τεχνών και πολιτισμών του. Το Κότα Μπάρου μετονομάστηκε ως «Ισλαμική Πόλη» (μαλαϊκά: Bandar Raya Islam) από την κυβέρνηση του κρατιδίου του Κελάνταν την 1η Οκτωβρίου 2005 λόγω της πολιτικής της «Αναπτύσσομαι με το Ισλάμ» (μαλαϊκά: Membangun Bersama Islam).

## Παραπομπές


Κατηγορία:Πόλεις της Μαλαισίας
72 Seasons

***72 Seasons*** είναι ο τίτλος του εντέκατου στούντιο δίσκου του αμερικάνικου heavy metal συγκροτήματος Metallica, ο οποίος κυκλοφόρησε στις 14 Απριλίου του 2023 μέσω της δισκογραφικής εταιρείας Blackened Recordings. Την παραγωγή ανέλαβε ο Γκρεγκ Φίντελμαν, ο οποίος επίσης υπήρξε παραγωγός στο προηγούμενο στούντιο δίσκο του συγκροτήματος, *[[Hardwired... to Self-Destruct]]* (2016). 

Ο δίσκος απέσπασε θετικά σχόλια από τους κριτικούς, οι οποίοι επαίνεσαν τους στίχους και την φωνή του Τζέιμς Χέτφιλντ αλλά επίκριναν την διάρκεια του δίσκου. Έλαβε τρεις υποψηφιότητες στα Βραβεία Γκράμι του 2023. Το *72 Seasons* περιλαμβάνει το μεγαλύτερο σε διάρκεια τραγούδι των Metallica, το Inamorata, το οποίο ξεπερνά τα 11 λεπτά.

## Τραγούδια

## Μουσικοί

* Τζέιμς Χέτφιλντ - ρυθμική κιθάρα, κύρια φωνητικά, παραγωγή
* Κερκ Χάμμετ - κιθάρα
* Ρόμπερτ Τρουχίγιο - μπάσο
* Λαρς Ούλριχ - ντραμς, παραγωγή

## Παραπομπές


## Εξωτερικοί σύνδεσμοι

* 

Κατηγορία:Άλμπουμ του 2023
Κατηγορία:Άλμπουμ των Metallica
Τζαφερλή Σερρών

Το **Τζαφερλή** είναι εγκαταλελειμμένος οικισμός στον σημερινό Δήμο Σιντικής της Περιφερειακής Ενότητας Σερρών της Περιφέρειας Κεντρικής Μακεδονίας. Βρισκόταν σε υψόμετρο 120 μέτρων, στους νότιους πρόποδες της οροσειράς Μπέλλες, μεταξύ των σημερινών χωριών Νεοχώρι και Μανδράκι.**' Ο οικισμός απαντάται σε πηγές και ως ''Ντζαφερλί'' ή ''Τσαφερλί''.

== Ιστορία ==

=== Οθωμανική περίοδος ===
Κατά την περίοδο της [[Οθωμανική Αυτοκρατορία|Οθωμανικής Αυτοκρατορίας]], ανήκε διοικητικά στον Καζά του Ντεμίρ Ισάρ του [[Σαντζάκι των Σερρών|Σαντζακίου των Σερρών]] του [[Βιλαέτι της Θεσσαλονίκης|Βιλαετίου της Θεσσαλονίκης]].

Στη δημογραφική μελέτη ''«[[Le Courrier d'Orient (εφημερίδα της Κωνσταντινούπολης)|Εθνογραφία των Βιλαετίων Αδριανούπολης, Μοναστηρίου και Θεσσαλονίκης]]»'' που εκδόθηκε το 1878 στην [[Κωνσταντινούπολη]], εκτιμάται ότι το 1873 ήταν [[τσιφλίκι]] που αποτελούνταν από 24 σπίτια και 70 κατοίκους. Σύμφωνα με εθνογραφικά στοιχεία για το σαντζάκι των Σερρών, από δύο [[Σλάβοι|Σλάβους]] μελετητές του 19<sup>ου</sup> αιώνα, το 1878 υπήρχαν 34 κάτοικοι. Ο οικισμός αναφέρεται στις οδοιπορικές σημειώσεις του Νικολάου Σχινά, ο οποίος στα μέσα της δεκαετίας του 1880 περιόδευσε ολόκληρη σχεδόν την επικράτεια της [[Μακεδονία|Μακεδονίας]]. Σε πορεία του από τη [[Σέρρες]] προς τη [[Δοϊράνη Κιλκίς|Δοϊράνη]], περιέγραψε το ''Τσαφερλί'' ως ένα χωριό με ''«23 χριστιανικές οικογένειες και 11 αθίγγανων»''. Το έτος 1891, ο Γκεόργκι Στρέζοφ έγραψε σχετικά:<blockquote>''Τζαφερλή, στους πρόποδες του Μπέλλες, ανατολικά από τα Πορόια. Είναι τσιφλίκι του Χατζή Λάζου της Θεσσαλονίκης. Εκτός από τη γεωργία, οι κάτοικοι του χωριού ασχολούνται και με την ξυλουργική. 60 σπίτια.''</blockquote>Η στατιστική μελέτη του Βούλγαρου γεωγράφου Βασίλ Κάντσωφ, ''«Μακεδονία, Εθνογραφία και Στατιστική»'', εκτιμά ότι το 1900 ο οικισμός είχε 150 κατοίκους, ενώ σύμφωνα με τη μελέτη ''«La Macédoine et sa Population Chrétienne»'' του Βούλγαρου Ντίμιταρ Μπρανκόφ, το 1904 ζούσαν εκεί 120 κάτοικοι. Σε υπολογισμούς που εξέδωσε το έτος 1919 η Επιτελική Υπηρεσία του [[Ελληνικός Στρατός|Ελληνικού Στρατού]], προ του 1912 αναφέρονται 40 [[Βουλγαρική Εξαρχία|εξαρχικοί]] κάτοικοι.

=== Σύγχρονη ιστορία ===
Με το τέλος των [[Βαλκανικοί πόλεμοι|Βαλκανικών Πολέμων]], ο οικισμός περιήλθε στην [[Βασίλειο της Ελλάδας|ελληνική επικράτεια]] και κατά την [[Ελληνική απογραφή 1913|ελληνική απογραφή του 1913]] είχε πληθυσμό 44 κατοίκων. Σύμφωνα με τους υπολογισμούς της Επιτελικής Υπηρεσίας του [[Ελληνικός Στρατός|Ελληνικού Στρατού]], τον Αύγουστο του 1915 ο οικισμός ήταν ακατοίκητος. Σε βρετανικό χάρτη χαρακωμάτων του 1918, ο οποίος βασίστηκε σε [[Αεροφωτογραφία|αεροφωτογραφίες]], στο Τζαφερλή αποτυπώθηκαν 17 ερείπια κτιρίων. Ο εγκαταλελειμμένος οικισμός προσαρτήθηκε το 1920 στην κοινότητα [[Άνω Πορόια Σερρών|Άνω Ποροΐων]], μαζί με τα χωριά [[Θεοδωρίτσι Σερρών|Θεοδωρίτσι]], Λιπόσι ([[Φιλύρα Σερρών|Φιλύρα]]) και Μαντρατζίκ ([[Μανδράκι Σερρών|Μανδράκι]]).******' Καταργήθηκε και τυπικά το 1927 με την απόφαση 22700/1927 του Υπουργείου Εσωτερικών.

## Πληθυσμός

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σιντικής
Βερζύ

Το **Βερζύ** (γαλλικά: *Verjux*) είναι γαλλική κοινότητα στο νομό της Σον-ε-Λουάρ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Σον-ε-Λουάρ
My Beautiful Dark Twisted Fantasy

***My Beautiful Dark Twisted Fanasy*** είναι ο τίτλος του πέμπτου στούντιο δίσκου του Αμερικανού ράπερ και παραγωγού Κάνιε Γουέστ. Κυκλοφόρησε από τις Def Jam Recordings και Roc-A-Fella Records στις 22 Νοεμβρίου του 2010. Παράχθηκε κυρίως από τον Γουέστ, μαζί με μια ομάδα παραγωγών αποτελούμενη από τους Μάικ Ντιν, No I.D., Τζεφ Μπάκσερ, RZA, Bink και DJ Frank E. Ο δίσκος αντιμετωπίζει θέματα όπως την καταναλωτική κουλτούρα, την διασημότητα του Γουέστ, τον αυτοεξευτελισμό και τον ιδεαλισμό του Αμερικανικού Ονείρου. Καλεσμένοι τραγουδιστές είναι οι Νίκι Μινάζ, Ριάνα, Jay-Z, Pusha T, Ρικ Ρος, Kid Cudi, Bon Iver και Έλτον Τζον.

Κατά την διάρκεια της προώθησης, ο Γουέστ κυκλοφόρησε τέσσερα single, περιλαμβάνοντας τα "Power" και "All of the Lights". Όλα τους κατάφεραν να φτάσουν στα 40 κορυφαία τραγούδια του ''Billboard'' Hot 100. Ο Γουέστ επίσης κυκλοφόρησε μια μουσική ταινία μικρού μήκους με τίτλο *[[Runaway (ταινία, 2010)|Runaway]]* (2010). Όταν κυκλοφόρησε, ο δίσκος έγινε νούμερο ένα στο ''Billboard'' 200 των Ηνωμένων Πολιτειών και ήταν στους δέκα κορυφαίους σε άλλες χώρες. Ο δίσκος ήταν μεγάλη επιτυχία και ονομάστηκε ο καλύτερος δίσκος του 2010 σε πολλές λίστες. Θεωρείται από πολλούς ο καλύτερος δίσκος του Γουέστ και ένα από τους καλύτερους δίσκους όλων των εποχών. Κέρδισε πολλά βραβεία, περιλαμβάνοντας τον Καλύτερο Δίσκο Ραπ στα Βραβεία Γκράμι του 2012.

## Λίστα κομματιών

## Παραπομπές


## Εξωτερικοί σύνδεσμοι

* ''My Beautiful Dark Twisted Fantasy''

Κατηγορία:Άλμπουμ του 2010
Κατηγορία:Κάνιε Γουέστ
Πλήρης γράφος

Στην θεωρία γράφων, ο **πλήρης γράφος** K_n είναι ο γράφος όπου όλοι οι κόμβοι συνδέονται με όλους τους άλλους κόμβους.

## Παραδείγματα

* Μία ομάδα από ανθρώπους όπου όλοι είναι φίλοι με όλους.

* Πλήρεις γράφοι με n κόμβους, για n μεταξύ 1 και 12, δίνονται παρακάτω μαζί με το πλήθος των ακμών:

## Ιδιότητες
* Ο πλήρης γράφος K_n με n κόμβους έχει \frac{1}{2} \cdot n \cdot (n-1) ακμές.

* Στον πλήρη γράφο K_n όλοι οι κόμβοι είναι γειτονικοί, άρα σε έναν χρωματισμό πρέπει να έχουν διαφορετικό χρώμα. Επομένως, ο χρωματικός του αριθμός είναι n και το χρωματικό του πολυώνυμο είναι 
::P(G, x) = x \cdot (x-1) \cdot (x-2) \cdot \ldots \cdot 2 \cdot 1 = x!.

* Ο πλήρης γράφος με n \leq 2 δεν έχει κύκλο άρα η περιφέρειά του είναι \infty. Για n \geq 3, ο γράφος περιέχει τρίγωνα άρα η περιφέρεια είναι 3.

## Δείτε επίσης
* Πλήρης διμερής γράφος
* Αστεροειδής γράφος
* Τρίγωνο (θεωρία γράφων)

## Παραπομπές


Κατηγορία:Θεωρία γράφων
Κόιντος Αυρήλιος Μέμμιος Σύμμαχος

Ο **Κόιντος Αυρήλιος Μέμμιος Σύμμαχος** (απεβ. το 526 μ.Χ.) ήταν Ρωμαίος αριστοκράτης, από το γένος των Συμμάχων. Ήταν ιστορικός και οπαδός του Χριστιανισμού της Νίκαιας. Έγινε προστάτης της κοσμικής μάθησης και κατόπιν Ρωμαίος Ύπατος (485 μ.Χ.). 

Στο Σχίσμα που ακολούθησε με το θέμα της παπικής εκλογής, υποστήριξε τον πάπα Σύμμαχο∙ ίδιος και ο γαμπρός του Βοήθιος εκτελέστηκαν για προδοσία. Ο Κόιντος Αυρήλιος Μέμμιος Σύμμαχος ανήκε στην Οικογένεια των Συμμάχων, μια από τις ισχυρότερες και πλουσιότερες οικογένειες στην Αρχαία Ρώμη. Ο πατέρας του Κόιντος Αυρήλιος Σύμμαχος διετέλεσε ύπατος (446). Ο Κόιντος Αυρήλιος Μέμμιος Σύμμαχος είχε τρεις κόρες, και υιοθέτησε αργότερα τον μικρό Βοήθιο, όταν απεβίωσε ο πατέρας εκείνου. Ο Βοήθιος νυμφεύτηκε την κόρη του Ρουστικιάνα, με την οποία απέκτησε δύο γιους: τον Σύμμαχο και τον Βοήθιο, που έγιναν και οι δύο ύπατοι (522 μ.Χ.). Ο Κόιντος Αυρήλιος Μέμμιος Σύμμαχος διορίστηκε ύπατος (485 μ.Χ.), το τρίτο γνωστό μέλος της οικογένειας που κατείχε αυτό το αξίωμα. Η οικογένεια του Μέμμιου Σύμμαχου είχε μακρόχρονη παράδοση με την στήριξη της στην Θρησκεία στην αρχαία Ρώμη: ο παππούς του Κόιντος Αυρήλιος Σύμμαχος είχε ζητήσει την επιστροφή του Βωμού της Νίκης στη Ρωμαϊκή Σύγκλητο. Ο ίδιος ωστόσο ήταν φανατικός Χριστιανός, ενδιαφέρθηκε τόσο για την χριστιανική Θεολογία, όσο και για τις διαμάχες για την εκλογή του πάπα. Στην διάρκεια της αμφιλεγόμενης εκλογής του πάπα Σύμμαχου, ο ίδιος και ο Ανίκιος ήταν οι μόνοι που υποστήριξαν τον νόμιμο πάπα, απέναντι στον αντίπαλο του αντίπαπα Λαυρέντιο. 

Με τον Μέμμιο Σύμμαχο έφτασε ο Ρωμαϊκός πολιτισμός στο αποκορύφωμα του: ο ίδιος έγραψε τη *Ρωμαϊκή Ιστορία* σε 7 τόμους, το έργο του ωστόσο χάθηκε, εκτός από μια παράγραφο που διέσωσε ο Ιορδάνης ο Αλανός. Το έργο του ήταν τόσο πλούσιο, που το αναφέρει ακόμη και ο Μακρόβιος στο έργο του «Υπομνήματα στο Όνειρο του Σκιπίωνα»∙ υπάρχει ένα αντίγραφο, διορθωμένο από το ίδιο το χέρι του. Οι βασιλείς της Ιταλίας Οδόακρος και Θεοδώριχος ο Μέγας είχαν καλές σχέσεις μαζί του, διορίστηκε Πολίαρχος (476-491), ύπατος (485), πατρίκιος (510) και έφτασε στο αξίωμα του *επικεφαλής της Συγκλήτου* (caput Senatus). Η επίσκεψή του στην Κωνσταντινούπολη, κατά την οποία ο Πρισκιανός του αφιέρωσε μερικά ποιήματα, θεωρήθηκε από τον βασιλιά Θεοδώριχο ως προδοσία. Έτσι ο Κόιντος Αυρήλιος Μέμμιος Σύμμαχος καταδικάστηκε σε θάνατο για προδοσία, και εκτελέστηκε έναν χρόνο μετά τη θανάτωση τού γαμπρού του Βοήθιου (526).

## Παραπομπές


## Πηγές
*Hedrick, Charles W. (2000). History and Silence. University of Texas Press.
*Martindale, John R., and John Morris, "Symmachus (9)", Prosopography of the Later Roman Empire, vol. 2, Cambridge 1980.
*Noel Harold Kaylor; Philip Edward Phillips (3 May 2012), A Companion to Boethius in the Middle Ages
*Polara, Giovanni, Memmio Simmaco e il teatro, in Farmhouse Alberto Paulo and Paniagua David (eds.), Ways of Approaching Knowledge in Late Antiquity and the Early Middle Ages. Schools and Scholarship, Nordhausen, 2012 (Studia Classica et Mediaevalia, 8).

Κατηγορία:Πολίαρχοι Ρώμης
Κατηγορία:Πατρίκιοι
Κατηγορία:Εκτελεσθέντες Αρχαίοι Ρωμαίοι
Κατηγορία:Αυρήλιοι Σύμμαχοι
NGC 2035

Το **[[Νέος Γενικός Κατάλογος|NGC]] 2035** (γνωστό και ως «**Κεφαλή του Δράκου**» ) είναι νεφέλωμα εκπομπής καθώς και περιοχή H II στον αστερισμό Δοράδα. Ανήκει επίσης στο Μεγάλο Νέφος του Μαγγελάνου και το ανακάλυψε ο αστρονόμος Τζέιμς Ντάνλοπ (James Dunlop) στις 3 Αυγούστου 1826. Έχει φαινόμενο μέγεθος 3.0.

Το NGC 2035 αποτελεί τμήμα ενός σύνθετου σχηματισμού αποτελούμενου από νεφελώματα και αστέρες, στον οποίο περιλαμβάνονται επίσης τα νεφελώματα NGC 2029 και NGC 2032 καθώς και το ανοικτό αστρικό σμήνος NGC 2040. Τα NGC 2029, NGC 2032 και NGC 2035 είναι επίσης περιοχές γεννέσεως νέων αστέρων, ενώ το NGC 2040 είναι υπόλειμμα υπερκαινοφανούς που περιέχει ένα αστρικό σμήνος.

## Παραπομπές


## Αναφορές

## Εξωτερικοί σύνδεσμοι
* 

2035
Κατηγορία:Νεφελώματα εκπομπής
Κατηγορία:Δοράς (αστερισμός)
Κατηγορία:Μέγα Νέφος του Μαγγελάνου
NGC 7773

Ο **[[Νέος Γενικός Κατάλογος|NGC]] 7773** είναι ραβδωτός σπειροειδής γαλαξίας ο οποίος βρίσκεται στον αστερισμό Πήγασο και απέχει περίπου 400 εκατομμύρια έτη φωτός
Τον ανακάλυψε ο αστρονόμος Ουίλιαμ Χέρσελ (William Herschel) στις 9 Οκτωβρίου 1790.

## Παραπομπές


## Αναφορές

## Εξωτερικοί σύνδεσμοι
*

Κατηγορία:Ραβδωτοί σπειροειδείς γαλαξίες
Κατηγορία:Πήγασος (αστερισμός)
7773
12820
12820
+05-56-015
Παναγιώτης Μαργέτης

Ο **Παναγιώτης Μαργέτης** είναι Έλληνας Διδάκτωρ Βιολογίας και πολιτικός, και από την 1η Ιανουαρίου 2024 δήμαρχος Μεγαρέων. 

## Βιογραφικό
Γεννημένος το 1974 στην Αθήνα ο Παναγιώτης Μαργέτης ολοκλήρωσε τις μαθητικές του σπουδές στην ίδια πόλη και εισήχθη το 1992 στο Τμήμα Βιολογίας του Εθνικού και Καποδιστριακού Πανεπιστημίου Αθηνών, ενώ απέκτησε και το Διδακτορικό του δίπλωμα στη Βιολογία  από το ίδιο Πανεπιστήμιο.

Την περίοδο 2012-2019 εργάστηκε ως Εργαστηριακός συνεργάτης στο ΤΕΙ Αθήνας και από το 1997 έως το 2006 ως Εργαστηριακός συνεργάτης του Πανεπιστημίου Αθηνών.

Δημοτικός Σύμβουλος στο Δήμο Μεγαρέων εκλέχθηκε πρώτη φορά το 2007, ενώ την περίοδο από το 2007 έως το 2010 διετέλεσε πρόεδρος της Δημοτικής Βιβλιοθήκης Μεγάρων. Παράλληλα, είχε διατελέσει μέλος του διοικητικού συμβουλίου Α.Σ. Μεγαρικός από το 2007 έως το 2010 και την περίοδο 2011 έως 2018 μέλος του Δ.Σ. συλλόγου γονέων και κηδεμόνων 4ου Δημ. Σχολείου Μεγάρων, ενώ από το 2002 έως το 2004 ήταν Ταμίας της ΠΑΕ Βύζας και από το 2001 έως το 2006 μέλος Δ.Σ. του πολιτιστικού συλλόγου Μεγάρων «Ο Θέογνις».

Στις δημοτικές εκλογές του 2023 εκλέχθηκε δήμαρχος του καλλικρατικού δήμου Μεγαρέων. 

## Παραπομπές


## Πηγές
*Βιογραφικό στην ιστοσελίδα της δημοτικής παράταξης Ορίζοντες

Κατηγορία:Έλληνες πολιτικοί-επέκταση
Παλαιών Πατρών Δανιήλ Γ΄

Ο **Δανιήλ** ή ** Δανιήλ Γ`** ήταν Έλληνας ιεράρχης, Μητροπολίτης Παλαιάς Πάτρας  τον 18ο αιώνα.

## Βιογραφικά στοιχεία
Διετέλεσε Μητροπολίτης Παλαιών Πατρών το χρονικό διάστημα 1717 - 1727.  Το 1723 υπέγραψε εγκύκλιο μαζί με τον Ωλένης υπέρ της ενισχύσεως της Ιερά Μονής Ομπλού. Την περίοδο της ιεραρχίας του αντιμετώπισε προβλήματα στις σχέσεις του με τον Επίσκοπο Ωλένης, που εκείνη την εποχή η Επισκοπή Ωλένης ανήκε στην Μητρόπολη της Πάτρας. 

Ο Επίσκοπος Ωλένης Ζαχαρίας Β΄ προσέφυγε το 1727 στο Οικουμενικό Πατριαρχείο καταφέρνοντας να ανεξαρτητοποίηση την Επισκοπή Ωλένης από αυτή τον Πατρών. Σε συνοδικό έγγραφο του 1727 αναφέρεται ότι ο Δανιήλ επέμβαινε συνέχεια και τυραννικά  στα θέματα  της επισκοπής προκαλώντας την αγανάκτηση και του ποιμνίου. Επίσης αντικαθιστούσε συχνά τους Επισκόπους χωρίς αιτία αλλά τον κατηγορούσε για φιλοχρηματία και πλεονεξία.

Το ίδιο έτος αντικαταστάθηκε από τον προηγούμενο Επίσκοπο Παΐσιο. Την περίοδο 1742 – 1757 αναφέρεται με την ιδιότητα του πρώην Παλαιών Πατρών και προεδρεύων (τοποτηρητής - πρόεδρος) της Αρχιεπισκοπής Κερνίτζης.

## Παραπομπές


## Πηγές
* Δαμασκηνός Νικόλαος Πετράκος, Η Ιερά Μητρόπολις Ηλείας, ιστορική εξέλιξη και σημερινή κατάσταση, Θεσσαλονίκη 2014

Κατηγορία:Μητροπολίτες Παλαιών Πατρών
Κατηγορία:Έλληνες ιεράρχες
Κατηγορία:Μητροπολίτες Καλαβρύτων
Ένας άνθρωπος και ο σκύλος του

Το ***Ένας άνθρωπος και ο σκύλος του*** (Πρωτότυπος τίτλος:*Un Homme et Son Chien*) είναι Γαλλική δραματική ταινία του 2008 σε σκηνοθεσία Φράνσις Χάστερ, με πρωταγωνιστή τον Ζαν Πολ Μπελμοντό, βασισμένη στην ταινία *[[Ό,τι μου αρνήθηκαν οι άνθρωποι]]* του 1952 σε σκηνοθεσία Βιττόριο ντε Σίκα και σενάριο Τσέζαρε Ζαβατίνι.

Αυτή ήταν η πρώτη ταινία εδώ και επτά χρόνια με τον Μπελμοντό μετά την ανάρρωσή του από εγκεφαλικό  και τον τελευταίο κινηματογραφικό ρόλο πριν από το θάνατό του το 2021.

## Πλοκή
Η υπόθεση της ταινίας αναφέρεται στον Σαρλ έναν συνταξιούχο που μένει σε δωμάτιο υπηρεσίας στο σπίτι της ερωμένης του, μιας πλούσιας χήρας. Ωστόσο κάποια στιγμή αναγκάζεται να βγει στο δρόμο με τον σκύλο του αφού η χήρα διακόπτει τη σχέση μαζί του, καθώς αποφασίζει να παντρευτεί ξανά. Έγκυος σε έναν άγνωστο πατέρα, η Λέιλα, η νεαρή οικιακή βοηθός, δεν μπορεί παρά να του προσφέρει τη στοργή και το λαμπερό της χαμόγελο. Σε αντάλλαγμα, ο Σαρλ θα της δώσει πολλά περισσότερα. Χωρίς άλλους πόρους εκτός από μια πενιχρή σύνταξη, ο Σαρλ μαζί με τον σκύλο του περιφέρονται στους δρόμους του Παρισιού. Κανένα χέρι δεν απλώνεται προς το μέρος του και η αξιοπρέπειά του του απαγορεύει να απλώσει το δικό του. Επειδή πάντα πάλευε, αυτός ο άνθρωπος, με τον σκύλο του στο πλευρό του, θα συνεχίσει να παλεύει. Και όταν βρίσκονται μόνοι σε αυτή τη σιδηροδρομική γραμμή, ο θόρυβος του ορμητικού τρένου αναγγέλλει το τέλος ή την αρχή μιας άλλης ζωής.

## Υποδοχή
Παρά την επιστροφή του Μπελμοντό στον κινηματογράφο, αυτή η ταινία ήταν εμπορική αποτυχία (μόνο περισσότερους από 200.000 θεατές).

Ο Αλέν Ντελόν εξέφρασε τη λύπη του που ο Μπελμοντό, συνδεδεμένος στο κοινό με μια εικόνα πάθους, φαντασίας και δυναμισμού, είχε κάνει μια ταινία τόσο αντίθετη με την εικόνα του. Μετά από αυτή την ηχηρή καλλιτεχνική, λαϊκή και κριτική αποτυχία, ο Φράνσις Χάστερ δεν σκηνοθέτησε πλέον καμία ταινία.

## Παραπομπές


## Εξωτερικοί σύνδεσμοι
* 

Κατηγορία:Ταινίες σχετικά με σκύλους
Κατηγορία:Γαλλικές δραματικές ταινίες
Κατηγορία:Ταινίες τοποθετημένες στο Παρίσι
Κατηγορία:Ταινίες του 2008
Κατηγορία:Γαλλικές ταινίες της δεκαετίας 2000
Κατηγορία:Γαλλόφωνες ταινίες
Ελληνικός Σύνδεσμος Υποβρυχίων

Ο **Ελληνικός Σύνδεσμος Υποβρυχίων** (), επίσης γνωστός ως **Ελ.Συνδ.Υ/Β**, είναι νομικό πρόσωπο ιδιωτικού δικαίου και διέπεται από τις ισχύουσες διατάξεις και νόμους για τα σωματεία. Ιδρύθηκε το 1981 και σκοπός του είναι η διατήρηση και προβολή της ιστορίας, των παραδόσεων και της κληρονομιάς των Ελληνικών Υποβρυχίων . Για την λειτουργία των υπηρεσιών του και εκπλήρωση των σκοπών του, παρέχεται εθελοντική εργασία από τα μέλη του Δ.Σ. και του Συνδέσμου.

Ο Ελληνικός Σύνδεσμος Υποβρυχίων συμμετέχει στα Διεθνή Συνέδρια Υποβρυχίων που πραγματοποιούνται κάθε χρόνο σε διαφορετική χώρα και διοργανώνονται από τον Εθνικό της Σύνδεσμο Υποβρυχίων. Διοργάνωσε στην χώρα μας το 51ο Συνέδριο στην Αθήνα (2014) για πρώτη φορά και το 58ο στην Θεσσαλονίκη (2023) για δεύτερη.

Μεταξύ άλλων εκδηλώσεων, διοργανώνει ετησίως μνημόσυνα αποδίδοντας τον ελάχιστο φόρο τιμής, ευγνωμοσύνης και αναγνώρισης προς τους Αξιωματικούς, Υπαξιωματικούς και ναύτες που υπηρετώντας σε υποβρύχιο (Υ/Β) κατά τον Β΄ Παγκόσμιο Πόλεμο έδωσαν την ζωή τους για την πατρίδα, καθώς εις μνήμην των κατά την διάρκεια της ειρήνης θανόντων συναδέλφων των υποβρυχίων.

Τα μνημόσυνα τελούνται στο Μνημείο των Υποβρυχίων, στο Πάρκο Φλοίσβου Παλαιού Φαλήρου, που είναι αφιερωμένο στους 108 νεκρούς των Υ/Β μας κατά τον Β΄ ΠΠ, στο μνημείο των απωλεσθέντων του Υ/Β ΚΑΤΣΩΝΗΣ Υ-1 στην Σκιάθο, στο μνημείο των απωλεσθέντων του Υ/Β ΠΡΩΤΕΥΣ Υ-3 στους Οθωνούς (Διαπόντια Νησιά) και στο μνημείο των απωλεσθέντων του Υ/Β ΤΡΙΤΩΝ Υ-5 στην Κάρυστο Ευβοίας.

Σε πρωτοβουλίες του Συνδέσμου οφείλεται η ανέγερση των μνημείων στο Φλοίσβο Παλ. Φαλήρου και στην Κάρυστο Ευβοίας καθώς και η χρήση του παροπλισθέντος Υ/Β ΠΡΩΤΕΥΣ S-113 ως πρώτου υποβρυχίου μουσείου στην Ελλάδα, που θα τοποθετηθεί στο Πάρκο Ναυτικής Παράδοσης στο Παλ. Φάληρο

## Πρόεδροι
* 1982 - 1983 : Ιωάννης Αποστολάκης, Σημαιοφόρος (Ε) ε.α. Π.Ν.
* 1983 - 1984 : Γεώργιος Τρύφος, Υποπλοίαρχος (Ε) ε.α. Π.Ν.
* 1984 - 1988 : Νικόλαος Δαμβέργης, Αρχιπλοίαρχος ε.α. Π.Ν.
* 1988 - 1988 : Επαμεινώνδας Κοντογιάννης, Αντιπλοίαρχος ε.α. Β.Ν.
* 1988 - 1998 : Νικόλαος Δαμβέργης, Αρχιπλοίαρχος ε.α. Π.Ν.
* 1998 - 2005 : Σπυρίδων Περβαινάς, Αντιναύαρχος ε.α. Π.Ν.
* 2005 - 2011 : Ναπολέων Γενοβέλης, Υποναύαρχος ε.α. Π.Ν.
* 2011 - 2011 : Κωνσταντίνος Ξύτσας, Υποναύαρχος ε.α. Π.Ν.
* 2011 - 2014 : Ναπολέων Γενοβέλης, Υποναύαρχος ε.α. Π.Ν.
* 2014 - σήμερα : Παναγιώτης Ραδίτσας, Αντιναύαρχος ε.α. Π.Ν.

## Παραπομπές


## Εξωτερικοί σύνδεσμοι
* 

Κατηγορία:Οργανώσεις
Κίνημα Πατρίδας (Κροατία)

Το **Κίνημα Πατρίδα** (; συντομ. **DP**) είναι ένα εθνικιστικό και δεξιό λαϊκιστικό πολιτικό κόμμα στην Κροατία. Το κόμμα ιδρύθηκε από τον Κροάτη τραγουδιστή, πρώην βουλευτή της Κροατικής Δημοκρατικής Ένωσης και υποψήφιο στις προεδρικές εκλογές 2019–20, Μίροσλαβ Σκόρο, στις 29 Φεβρουαρίου 2020.

## Ιστορικό
Στις 29 Φεβρουαρίου 2020, ο Μίροσλαβ Σκόρο, πρώην βουλευτής που ήταν υποψήφιος στις προεδρικές εκλογές του ίδιου έτους, επιβεβαίωσε στα μέσα ενημέρωσης τη σύσταση νέου κόμματος, τεσσεράμισι μήνες πριν από τις βουλευτικές εκλογές. Το Κίνημα Πατρίδα προσπάθησε να σχηματίσει έναν ευρύ συνασπισμό της δεξιάς για τις επερχόμενες εκλογές. Διαπραγματεύτηκαν με τη Γέφυρα των Ανεξάρτητων Λιστών, αλλά δεν επετεύχθη συμφωνία. Ωστόσο, σχηματίστηκε συνασπισμός με πολλά άλλα κόμματα, συμπεριλαμβανομένου του συντηρητικού συνασπισμού Κροατών Κυρίαρχων (Κροατικό Συντηρητικό Κόμμα, Κροατική Ανάπτυξη), ο οποίος είχε ιδρυθεί για να συμμετάσχει στις ευρωπαϊκές εκλογές του 2019, και του Μπλοκ για την Κροατία. Υπεγράφη επίσης συμφωνία συνασπισμού με την Πράσινη Λίστα, δίνοντας έμφαση στην «προστασία του περιβάλλοντος και την καταπολέμηση της κλιματικής αλλαγής».

Στις 20 Ιουλίου 2021, ο Σκόρο παραιτήθηκε από πρόεδρος του κόμματος λόγω διαφωνίας για τα οικονομικά. Σύντομα ακολούθησε πειθαρχική δίωξη εναντίον του Σκόρο και της αδελφής του Βέσνα Βουτσεμίλοβιτς, γι' αυτό αποφάσισαν να αποχωρήσουν από το κόμμα.

## Ιδεολογία και θέσεις
Το Κίνημα Πατρίδα θεωρείται συντηρητικό, λαϊκιστικό και εθνικιστικό. Είναι υπέρ της Ευρωπαϊκής Ένωσης και του Χώρου Σένγκεν αλλά ήταν αντίθετο στο ευρώ. Το κόμμα είναι επίσης κατά των αμβλώσεων και του γάμου ομοφύλων. Κατά τη διάρκεια του 2022, εξέφρασαν την υποστήριξή τους στην Ουκρανία, αλλά ήταν αντίθετοι στο να επιτραπεί η στρατιωτική εκπαίδευση των Ενόπλων Δυνάμεων της Ουκρανίας στην Κροατία.

## Αποτελέσματα εκλογών
### Κροατικό Κοινοβούλιο

## Παραπομπές


Κατηγορία:Κροατικά πολιτικά κόμματα
Αλέξης Νικούλης

O **Αλέξης Νικούλης** ή *Νικούλι* (γεννήθηκε Βόρεια Ήπειρος, Αλβανία, 27 Νοεμβρίου 1984) είναι Έλληνας πρώην επαγγελματίας ποδοσφαιριστής που αγωνίστηκε ως μέσος. Είναι από τους ελάχιστους ποδοσφαιριστές παγκόσμια που έχουν σημειώσει χατ-τρικ με απευθείας εκτέλεση φάουλ. Μαζί με τον Κώστα Φραντζέσκο, είναι οι δυο Έλληνες ποδοσφαιριστές στη σχετική λίστα.

## Βιογραφία

Ο Νικούλης προερχόμενος απο την ελληνική κοινότητα της Βορείου Ηπείρου ξεκίνησε την καριέρα του ως τερματοφύλακας από τo A.O. Αμπελοκήπων Λάρισας τo 2000 (μια χρονιά μετά την παραχωρηση του Βαγγέλη Μόρα στην ΑΕΛ) στο τοπικό πρωτάθλημα της Λάρισας, πίσω απο τον Ευριπίδη Βακουφτσή τον βασικό τερματοφύλακα της ομαδας. Στη συνέχεια αγωνίστηκε με τον ΑΟΑ στη μεσαία γραμμή αποκτώντας έφεση στις εκτελέσεις φαουλ. Αργότερα μεταγράφηκε στον φιλόδοξο Οικονόμο Τσαριτσάνης, όπου απέκτησε το προσωνύμιο ο «Τσιάρτας της Τσαριτσάνης» και αγωνίστηκε για αρκετές σεζόν υπο τις οδηγίες του Γιώργου Καλτέκη, του Τάσο Μπεριτζά και του Κώστα Κατσάρα. Με τον Οικονόμο αγωνίστηκε στη Δ' Εθνική (30 συμμετοχές 13 γκολ τo 2010-11), αλλά και τη Γ' Εθνική (26 συμμετοχές, 6 γκολ τo 2011-12) συμπαίκτης με έμπειρους ποδοσφαιριστές, Άγγελος Διγκόζης, Απόστολος Τσιανάκας, Γιάννης Βαΐτσης, Βασίλης Ταχτιντής. Tην περίοδο 2012-2013 αγωνίστηκε και στον Αχιλλέα Φαρσάλων στο δευτερο μισό της σεζόν στη Δ' Εθνική . Αποχώρησε από την ενεργό δράση το 2019 με τη φανέλα του Οικονόμου.

Ο αδελφός του, o επιθετικός Άλκης Νικούλης (γεννημένος το 1980) συνεχίζει να αγωνίζεται στα πρωταθλήματα ΕΠΣ Λάρισας.

## Ρεκόρ
Στις 10 Οκτωβρίου 2010, στην αναμέτρηση Οικονόμου - Απόλλωνα Λάρισας (4-1) για τη Τέταρτη Εθνική, σημείωσε χατ-τρικ με 3 εκτελέσεις φάουλ. Πιο συγκεκριμένα σκόραρε στο 38ο λεπτό το 70ό και το 81ο. Μία αγωνιστική νωρίτερα στις 3 Οκτωβρίου 2010 είχε σκοράρει δύο φορές κόντρα στον Α.Σ. Μετέωρα και πάλι με απευθείας εκτελέσεις φάουλ. Τη σεζόν 2010-11 βοήθησε τον Οικονόμο να αναδειχθεί πρωταθλητής στον 4ο όμιλο της Δ΄ Εθνικής και να κερδίσει την άνοδο. Άλλοι ποδοσφαιριστές παγκοσμίως που έχουν σκοραρει χατ-τρικ με φάουλ είναι οι: Τζουζέπε Σινιόρι (1994 Σέριε Α), Μάρκος Ασουνσάο (1998 Κυπελλο Βραζιλίας), Ρέι ΜακΚίνον (1997 Πρέμιερ Κατηγορία Σκωτίας), Κώστας Φραντζέσκος (1997 Α΄ Εθνική), Τζάκσον (2021 2η κατηγορία του πρωταθλήματος Καταρινένσε), Άντον Χάιντς (2023 τέταρτη κατηγορία του γερμανικού πρωταθλήματος), Σικαμπάλα (2010 Πρέμιερ Αιγύπτου).

## Δείτε επίσης

* Κατάλογος ποδοσφαιριστών που σημείωσαν ρεκόρ με χατ-τρικ

## Παραπομπές


## Eξωτερικοί σύνδεσμοι
* Alexis Nikoulis Player profile

Κατηγορία:Ποδοσφαιριστές Γ΄ Εθνικής Ελλάδας
Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Οικονόμου Τσαριτσάνης
Κατηγορία:Ποδοσφαιριστές Αχιλλέα Φαρσάλων
Αμίκο Ασπερτίνι

[δεξιά|μικρογραφία|Θόλος του παρεκκλησιού του Σταυρού στη [Βασιλική του Αγίου Φρεντιάνο, Λούκκα, Ιταλία.]]
Ο **Αμίκο Ασπερτίνι** (), επίσης γνωστός ως **Αμέριγκο Ασπερτίνι** (*Amerigo Aspertini*), ήταν Ιταλός αναγεννησιακός ζωγράφος και γλύπτης, του οποίου το σύνθετο, εκκεντρικό και εκλεκτικό στυλ προαναγγέλλει τον μανιερισμό. Θεωρείται ένας από τους κορυφαίους εκπροσώπους της ζωγραφικής σχολής της Μπολόνια.

## Βιογραφία
Γεννήθηκε στη Μπολόνια σε οικογένεια ζωγράφων (μεταξύ των οποίων ο πατέρας του Τζοβάνι Αντόνιο Ασπερτίνι και ο αδελφός του Γκουίντο Ασπερτίνι) και σπούδασε κοντά σε δασκάλους όπως ο Λορέντσο Κόστα και ο Φραντσέσκο Φράντσα. Ταξίδεψε στη Ρώμη με τον πατέρα του το 1496, και καταγράφεται για λίγο ξανά εκεί μεταξύ 1500 και 1503, ενώ στη συνέχεια επέστρεψε στη Μπολόνια και ζωγράφισε σε ύφος επηρεασμένο από τον Πιντουρίκκιο και τον Φιλιππίνο Λίππι (έργο του οποίου ο κριτικός Ρομπέρτο Λόνγκι υπέθεσε [στο *Officina ferrarese*, 1934] ότι μπορεί να είχε δει στη Φλωρεντία πριν από το 1500). Στα ρωμαϊκά του χρόνια ανήκουν τουλάχιστον δύο συλλογές σχεδίων, το "Σημειωματάριο της Πάρμας" (*Taccuino di Parma*) και ο κώδικας του Βόλφεγκ. Στην Μπολόνια, το 1504, ζωγράφισε μαζί με τους Φράντσα και Κόστα τοιχογραφίες για το ορατόριο της Αγίας Σεσίλια δίπλα στον Άγιο Τζιάκομο Ματζόρε, έργο που του ανέθεσε ο Τζοβάνι Β΄ Μπεντιβόλιο.

Το 1508–1509, ενώ βρισκόταν εξόριστος στην Μπολόνια μετά την πτώση της οικογένειας Μπεντιβόλιο, ο Ασπερτίνι ζωγράφισε τις μεγαλειώδεις τοιχογραφίες στο παρεκκλήσι του Σταυρού στη Βασιλική του Αγίου Φρεντιάνο στη Λούκκα (μια εκκλησία, όπως και το Ορατόριο της Αγίας Σεσίλια, που συντηρούνταν από μοναχούς Αυγουστινιανούς). Ο Ασπερτίνι ήταν επίσης ένας από τους δύο καλλιτέχνες που επιλέχθηκαν για να διακοσμήσουν την αψίδα του θριάμβου για την είσοδο στην Μπολόνια του Πάπα Κλήμη Ζ΄ και του Αυτοκράτορα Καρόλου Ε΄ το 1529. Δημιούργησε γλυπτά για τις θύρες της βασιλικής του Αγίου Πετρόνιο στη Μπολόνια. Ο Ασπερτίνι ζωγράφισε επίσης διακοσμήσεις προσόψεων (όλες έχουν πλέον χαθεί), καθώς και αγιογραφίες. Πολλά από τα έργα του είναι συχνά εκκεντρικά και φορτισμένα στην έκφραση. Για παράδειγμα, η *Πιετά* που ζωγράφισε στο εσωτερικό του Αγίου Πετρόνιο φαίνεται να συμβαίνει σε έναν απόκοσμο ηλεκτρικό ουρανό.

Ο Τοσκανός σχεδόν σύγχρονος του Τζόρτζο Βαζάρι περιέγραψε τον Ασπερτίνι (στο βιβλίο *Οι ζωές*) ως μια εκκεντρική, ημίτρελη προσωπικότητα. Σύμφωνα με τον Βαζάρι, ήταν αμφιδέξιος και δούλευε τόσο γρήγορα και με τα δύο χέρια που ήταν σε θέση να μοιράζει το κιαροσκούρο μεταξύ τους, ζωγραφίζοντας *κιάρο* με το ένα χέρι και *σκούρο* με το άλλο. Ο Βαζάρι αναφέρει επίσης ότι ο Ασπερτίνι παραπονέθηκε ότι όλοι οι συνάδελφοί του από την Μπολόνια αντέγραφαν τον Ραφαήλ.

Πέθανε στη Μπολόνια.

## Παραπομπές


## Βιβλιογραφία
* 
* 

 

Κατηγορία:Ζωγράφοι της Αναγέννησης
Κατηγορία:Ιταλοί ζωγράφοι του 15ου αιώνα
Κατηγορία:Ιταλοί ζωγράφοι του 16ου αιώνα
Κατηγορία:Ιταλοί γλύπτες
Φιλελεύθερο Κόμμα (Ηνωμένο Βασίλειο, 1989)

Το **Φιλελεύθερο Κόμμα** είναι ένα φιλελεύθερο πολιτικό κόμμα στο Ηνωμένο Βασίλειο. Ιδρύθηκε το 1989 ως απόσπασμα του αρχικού Φιλελεύθερου Κόμματος (που ιδρύθηκε το 1859) από μέλη που καταψήφισαν τη συγχώνευσή του με το Σοσιαλδημοκρατικό Κόμμα (SDP) με στόχο τον σχηματισμό των Φιλελεύθερων Δημοκρατικών. Το κόμμα κατέχει πέντε έδρες τοπικών συμβουλίων.

Αναφέρεται στην ιδεολογία του ως «υβρίδιο» του κλασικού φιλελευθερισμού και του σοσιαλφιλελευθερισμού . Ισχυρίζεται ότι οι Φιλελεύθεροι Δημοκράτες έχουν εκδηλώσει την πίστη τους στις «φιλελεύθερες αρχές», τον «βρετανικό λαό» και τη «δημοκρατική διαδικασία».

## Ενιαίοι σύμβουλοι

* Λίβερπουλ (3) εκπροσωπεί τους θαλάμους των Tuebrook Breckside, Tuebook Larkhill και Stoneycroft. 
* North Yorkshire (1) που εκπροσωπεί το τμήμα Pickering.

## Περιφερειακοί Σύμβουλοι

* East Devon (1) Honiton St Michael's ward.

## Ενοριακοί σύμβουλοι
Το κόμμα (το 2023) έχει 11 συμβούλους σε ενοριακά, δημοτικά και κοινοτικά συμβούλια στο Staffordshire, στην Κορνουάλη, στο Gloucestershire και στο Lincolnshire.

## Στατιστικά - Αριθμός Συμβούλων

## Παραπομπές


## Εξωτερικοί σύνδεσμοι
* 

Κατηγορία:Ευρωσκεπτικιστικά κόμματα στο Ηνωμένο Βασίλειο
Κατηγορία:Πολιτικά κόμματα Ηνωμένου Βασιλείου
Gerry Weber

Η **Gerry Weber** είναι γερμανική εταιρεία μόδας.

## Ιστορία
Η εταιρεία ιδρύθηκε το 1973 από τους Γκέρχαρντ Βέμπερ και Ούντο Χάρντικ.

Με σημείο εκκίνησης το 1986, η Gerry Weber υπήρξε χορηγός της αντισφαιρίστριας Στέφι Γκραφ, η οποία εκείνη την περίοδο βρισκόταν στο απόγειο της δημοφιλίας της.

Το 1993, η εταιρεία προχώρησε στο κλείσιμο εργαστηρίου το οποίο απασχολούσε, συνολικά, 90 εργαζόμενους στη Γερμανία, προκειμένου το τελευταίο να μεταφερθεί στην Πορτογαλία, ενέργεια η οποία χρηματοδοτήθηκε εν μέρει από οικονομικά κονδύλια της Ευρωπαϊκής Οικονομικής Κοινότητας. Το 1994, η εμπορική επωνυμία εγκαταστάθηκε για πρώτη φορά στη Γαλλία.

Το 2011, η Gerry Weber κυκλοφόρησε συλλογή γυναικείων γυαλιών σε συνεργασία με την ιαπωνική εταιρεία οπτικών Aoyama.

Κατά τη διάρκεια του Δεκεμβρίου του 2014, η Gerry Weber προχώρησε στην εξαγορά της αλυσίδας γυναικείας μόδας Hallhuber, η οποία, προηγουμένως, ανήκε στην επενδυτική εταιρεία Change Capital Partners.

## Δραστηριότητες
μικρογραφία|Άποψη της έδρας της Gerry Weber International AG.
Τα προϊόντα της Gerry Weber είναι διαθέσιμα στην αγορά υπό διαφορετικές επωνυμίες:
* *Gerry Weber*,
* *Taifun*, συλλογές απευθυνόμενες σε νεανικό κοινό,
* *Samoon*, συλλογές απευθυνόμενες σε γυναικείο κοινό μεγάλου ύψους.

## Παραπομπές


## Εξωτερικοί σύνδεσμοι
*  

Κατηγορία:Μάρκες ειδών ένδυσης
Κατηγορία:Επιχειρήσεις της Γερμανίας
Αιζί-σου-Τιλ

Το **Αιζί-σου-Τιλ** (γαλλικά: *Aisy-sous-Thil*, ) είναι γαλλική κοινότητα στο νομό της Κοτ-ντ'Ορ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Κοτ-ντ'Ορ
Κτήριο Βουλγαρικής Εθνοσυνέλευσης

Το κεντρικό **κτήριο Βουλγαρικής Εθνοσυνέλευσης** βρίσκεται στην πλατεία «Ναρόντνο Σαμπράνιε» της Σόφιας και είναι ένα από τα πρώτα δημόσια κτίρια που χτίστηκαν μετά την Απελευθέρωση της Βουλγαρίας. Η κυβερνητική απόφαση για την ανέγερση του σημερινού κτηρίου της Εθνοσυνέλευσης λήφθηκε στις 4 Φεβρουαρίου 1884 όταν ήταν πρωθυπουργός ο Πέτκο Καραβέλοφ.  Σχεδιάστηκε από τον Βουλγαροαυστριακό αρχιτέκτονα Κονσταντίν Γιοβάνοβιτς, ο οποίος αργότερα σχεδίασε επίσης το κτίριο της Συνέλευσης στο Βελιγράδι (1891-1892). Ο θεμέλιος λίθος τέθηκε στις 4 Ιουνίου 1884 και το κτήριο εγκαινιάστηκε πανηγυρικά στις 25 Νοεμβρίου του ίδιου έτους. Το ύφος του είναι νεοαναγεννησιακό, με το σύνθημα «Η Ισχύς εν τη ενώσει» γραμμένο πάνω από την κύρια είσοδο. 

Το κτήριο απεικονίζεται στην πίσω όψη του βουλγαρικού τραπεζογραμματίου των 20 λέβα, που εκδόθηκε το 1999 και το 2007.

Έχει ανακηρυχθεί μνημείο πολιτισμού για την ιστορική του σημασία.
## Παραπομπές


## Πηγές

* https://www.parliament.bg/en
* https://www.sofia-guide.com/attraction/national-assembly-of-bulgaria/ 
* https://www.bg-guide.org/en/show-places/view/national-assembly-of-the-republic-of-bulgaria
* https://izi.travel/en/aa82-national-assembly-of-the-republic-of-bulgaria/en

Κατηγορία:Κτίρια και κατασκευές στη Σόφια
Κατηγορία:Έδρες νομοθετικών σωμάτων
Τζέικομπ Γιανγκ (πολιτικός)

**Ο Τζέικομπ Γιάνγκ** (Μίντλεσμπρο , 2 Φεβρουαρίου 1993 ) είναι Βρετανός πολιτικός του Συντηρητικού Κόμματος, υπηρετώντας ως Κοινοβουλευτικός Υφυπουργός Εξωτερικών για το Leveling Up από τις 18 Σεπτεμβρίου 2023. Μεταξύ Σεπτεμβρίου 2022 και Σεπτεμβρίου 2023 υπηρέτησε ως Whip Βοηθός της Κυβέρνησης.   Εξελέγη μέλος του Κοινοβουλίου (βουλευτής) στην εκλογική περιφέρειαRedcar στις γενικές εκλογές του 2019.  Είναι ο πρώτος βουλευτής των Συντηρητικών που εκπροσωπεί την συγκεκρημένη εκλογική περιφέρεια.

## Προσωπική ζωή
Ο Young παντρεύτηκε τον Jack Robinson-Young . Αυτή τη στιγμή κατοικούν στο Saltburn. Είναι χριστιανός.

## Παραπομπές


Κατηγορία:Ομοφυλόφιλα πρόσωπα
Κατηγορία:Σελίδες με μη επιθεωρημένες μεταφράσεις
Stranger Things (5ος κύκλος)

Ο πέμπτος και τελευταίος κύκλος της Αμερικανικής τηλεοπτικής σειράς επιστημονικής φαντασίας τρόμου *[[Stranger Things]]*, προωθημένος ως ***Stranger Things 5***, κυκλοφόρησε στο Netflix. Ο κύκλος, αποτελούμενος από οχτώ επεισόδια, κυκλοφόρησε σε τρία μέρη· το πρώτο στις 26 Νοεμβρίου 2025, το δεύτερο στις 25 Δεκεμβρίου και το τρίτο, αποτελούμενο από το φινάλε, στις 31 Δεκεμβρίου. Την παραγωγή του κύκλου ανέλαβαν οι δημιουργοί της σειράς, Αδελφοί Ντάφερ, μαζί με τους Σον Λέβι και Νταν Κόχεν.

Πρωταγωνιστούν οι Ουινόνα Ράιντερ, Ντέιβιντ Χάρμπορ, Φιν Γούλφχαρντ, Μίλι Μπόμπι Μπράουν, Γκέιτεν Ματαράτσο, Κέιλεμπ ΜακΛάφλιν, Νόα Σναπ, Σέιντι Σινκ, Ναταλία Ντάιερ, Τσάρλι Χίτον, Τζο Κίρι, Μάγια Χοκ, Πράια Φέργκιουσον, Μπρετ Γκέλμαν, Κάρα Μπουόνο, Λίντα Χάμιλτον, Τζέιμι Κάμπελ Μπάουερ και Νελ Φίσερ. Οι Τζο Κρεστ, Σέρμαν Ογκούστους, Άλεξ Μπρο, Τζέικ Κόνελι, Άμιμπεθ Μακνάλτι, Ράντι Χέιβενς,  και Λίνεα Μπέρτελσεν εμφανίζονται σε επαναλαμβανόμενους ρόλους.

## Σύνοψη
Μετά από τα γεγονότα του τέταρτου κύκλου, στο φθινόπωρο του 1987, η ομάδα προσπαθεί να βρει και να σκοτώσει τον Βέκνα αφότου άνοιξαν τα ρήγματα στο Χόκινς. Η αποστολή αρχίζει να γίνεται περίπλοκη όταν καταφτάνει ο στρατός στο Χόκινς και κυνηγά την Έντεκα. Όσο πλησιάζει η επέτειος της εξαφάνισης του Γουίλ Μπάιερς, η παρέα πρέπει να παλέψει μαζί μια τελευταία φορά εναντίον μιας καινούριας θανατηφόρας απειλής.

## Παραπομπές


## Εξωτερικοί σύνδεσμοι

* ''Stranger Things'' στην IMDb

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές επιστημονικής φαντασίας
Κατηγορία:Τηλεοπτικές σειρές Netflix
Κατηγορία:Τηλεοπτικές σειρές με τέρατα
Κατηγορία:Τηλεοπτικοί κύκλοι του Stranger Things
NGC 7259

Ο **[[Νέος Γενικός Κατάλογος|NGC]] 7259** είναι σπειροειδής γαλαξίας ο οποίος απέχει περίπου 66 εκατομμύρια έτη φωτός από τη Γη και βρίσκεται στον αστερισμό Νότιο Ιχθύ. Τον ανακάλυψε ο αστρονόμος Τζων Χέρσελ (John Herschel) στις 28 Σεπτεμβρίου 1834.

## Υπερκαινοφανής
Το 2009 εντοπίστηκε ενδεχόμενος υπερκαινοφανής που ονομάστηκε **[[SN 2009ip]]**. Δεδομένου ότι μέσα σε λίγες μέρες η φωτεινότητά του μειώθηκε, ταξινομήθηκε ως λαμπρός κυανός μεταβλητός αστέρας (, LBV). Τα επόμενα χρόνια εντοπίσθηκαν και άλλες έντονες εκλάμψεις από τον SN 2009ip που ταξινομήθηκε τελικά τον Σεπτέμβριο του 2012 ως υπερκαινοφανής τύπου IIn.

## Παραπομπές

## Αναφορές

## Εξωτερικοί σύνδεσμοι
* 

7259
68718
Κατηγορία:Σπειροειδείς γαλαξίες
Κατηγορία:Νότιος Ιχθύς (αστερισμός)
-05-52-69
Εκκλησία της Αγίας Πέτκα Σαμαρντζίσκα (Σόφια)

μικρογραφία|Εκκλησία της Αγίας Πέτκα Σαμαρντζίσκα
Η **εκκλησία της Αγία Πέτκας Σαμαρντζίσκα** (βουλγαρικά: Църква „Света Петка Самарджийска“)  βρίσκεται στο κέντρο τόσο της σύγχρονης όσο και της αρχαίας πόλης της Σόφιας, στην υπόγεια διάβαση του Τσούμ. Πήρε το όνομα Σαμαρντζίσκα από την Αγία Πέτκα η οποία είναι η προστάτιδα των σαγματοποιών (σαμαροποιών) οι οποίοι βρισκόταν στην περιοχή κατά τον Μεσαίωνα και λάτρευαν και συντηρούσαν την εκκλησία. Ο ναός είναι ένα μικρό μονόχωρο κτίσμα που χτίστηκε τον 11ο αιώνα πάνω σε προηγούμενο τελετουργικό κτίσμα, ένα ρωμαϊκό τάφο (κρυπτή) του 4ου αιώνα. Οι παλαιότερες διατηρημένες τοιχογραφίες είναι του 14ου αιώνα και πάνω τους υπάρχει ένα στρώμα του 15ου και 16ου αιώνα, έργο ενδεχομένως του μεγάλου αγιογράφου και ασκητή Αγίου Πίμεν Ζωγράφου. Υπάρχει μια υπόθεση σύμφωνα με την οποία ο εθνικός ήρωας της Βουλγαρίας Βασίλ Λέφσκι θάφτηκε στην εκκλησία της Αγίας Πέτκας.

## Παραπομπές


## Πηγές

* https://visitsofia.bg/bg/cityinfrastructure/%D0%BA%D0%B0%D0%BA%D0%B2%D0%BE-%D0%B4%D0%B0-%D0%BF%D0%BE%D1%81%D0%B5%D1%82%D1%8F/%D1%85%D1%80%D0%B0%D0%BC%D0%BE%D0%B2%D0%B5/%D1%85%D1%80%D0%B0%D0%BC-%D1%81%D0%B2%D0%B5%D1%82%D0%B0-%D0%BF%D0%B5%D1%82%D0%BA%D0%B0-%D1%81%D0%B0%D0%BC%D0%B0%D1%80%D0%B4%D0%B6%D0%B8%D0%B9%D1%81%D0%BA%D0%B0
* https://opoznai.bg/view/tzarkva-sveta-petka-samardjiiska-grad-sofiia
*

Κατηγορία:Κτίρια και κατασκευές στη Σόφια
Κατηγορία:Εκκλησίες στη Βουλγαρία
Νίκη Ανδρεάδου

Η **Νίκη Ανδρεάδου** είναι η δήμαρχος του δήμου Λαγκαδά. Ορκίστηκε στις 17 Δεκεμβρίου του 2023. 

## Βιογραφία
Κατάγεται από το χωριό Καρτεραί. Είναι απόφοιτη της ιατρικής σχολής του ΑΠΘ, όπου στη συνέχεια έγινε κάτοχος μεταπτυχιακού τίτλου σπουδών στη Επείγουσα Προ-νοσοκομειακή Ιατρική. 

Την θέλησή της για την συμμετοχή στα κοινά μπορούμε να την διακρίνουμε από το 2005, όπου εκλέχθηκε εκπρόσωπος των ειδικευόμενων γιατρών στο Νοσοκομείο Παπαγεωργίου. Επίσης, από το 2012 εργάζεται επίσημα στο κέντρο υγείας του Λαγκαδά. Διετέλεσε επίσης και Αντιδήμαρχος της δημοτικής ενότητας του Λαχανά. 

Η ίδια είναι κάτοχος πτυχίων της Αγγλικής γλώσσας και της Γερμανικής γλώσσας. 

## Εκλογές 2023
Το 2023 εξελέγη δήμαρχος του Λαγκαδά, με ποσοστό μάλιστα 56,21%. Είναι η πρώτη γυναίκα δήμαρχος στον Λαγκαδά.  

Η Ανδρεάδου, δήλωσε, ότι θα είναι δίπλα σε όλους τους δημότες της μετά την εκλογή της. 

## Διοίκηση
Η Νίκη Ανδρεάδου θα διοικήσει με τους εξής: 

*Αντιδήμαρχος Καθαριότητας - Πράσινου: Βασίλης Βαρβαλιός
*Αντιδήμαρχος Οικονομικών -  Διοικητικών Υπηρεσιών: Ανέστης Πετρίδης
*Αντιδήμαρχος Τεχνικής Υπηρεσίας: Ευάγγελος Γεράκης
*ΔΕΥΑ: Βασίλειος Δημητριάδης (αντιπρόεδρος ο Γιώργος Τζανής)
*Πρόεδρος Λουτρών: Μιχάλης Σκορδάς (αντιπρόεδρος η Σταυρούλα Στάθη)
*Πρόεδρος Δημοτικού Συμβουλίου: Δημήτρης Μάρκου (αντιπρόεδρος ο Σταύρος Μπάσσιας)
*Αντιδήμαρχος Αθλητισμού - Πολιτισμού: Χαράλαμπος Κυργιάννης
*Αντιδήμαρχοι: Ηλίας Στόϊος & Κωνσταντίνος Μιχαηλίδης
*Αντιδήμαρχος Ψηφιακής Διακυβέρνησης: Γεώργιος Κούκος

## Παραπομπές


## Εξωτερικοί σύνδεσμοι
* Με Όραμα

Κατηγορία:Δήμος_Λαγκαδά
Πανεπιστήμιο του Νιούκασλ

Το **Πανεπιστήμιο του [[Νιούκασλ]]** (επίσημη ονομασία διά νόμου: *University of Newcastle upon Tyne*, εμπορική ονομασία: Newcastle University) είναι δημόσιο ερευνητικό πανεπιστήμιο που εδρεύει στα βορειοανατολικά της Αγγλίας. Εκτός Ηνωμένου Βασιλείου (Η.Β.), διαθέτει πανεπιστημιουπόλεις στη Σιγκαπούρη και τη Μαλαισία. Το Νιούκασλ είναι ιδρυτικό μέλος του Ράσελ Γκρουπ (Russell Group), μιας ομάδας πανεπιστημίων που εδράζονται στο Η.Β. και έχουν ως κύριο στόχο τους την εκπόνηση έρευνας ανωτάτου επιστημονικού επιπέδου.

Τα θεμέλια της δημιουργίας του πανεπιστημίου βρίσκονται στη Σχολή Ιατρικής και Χειρουργικής που ιδρύθηκε το 1834 και στη Σχολή Φυσικών Επιστημών που ιδρύθηκε το 1871. Αυτές οι δύο σχολές σχημάτισαν το μεγαλύτερο μέρος του ομοσπονδιακού τότε Πανεπιστημίου του Ντάραμ στο οποίο άνηκε διοικητικά το Νιούκασλ. Τελικά, το 1937, οι δύο σχολές συγχωνεύτηκαν για να σχηματίσουν το Βασιλικό Κολλέγιο, το οποίο, το 1963, διαδέχθηκε με την επίσημη πλέον ίδρυση του, το Πανεπιστήμιο του Νιούκαστλ απόν Τάιν.

Το πανεπιστήμιο προσφέρει περίπου 175 προπτυχιακά και 340 μεταπτυχιακά προγράμματα διδασκαλίας και διαθέτει τρεις σχολές που έχουν ως εξής: Σχολή Ανθρωπιστικών και Κοινωνικών Επιστημών, Σχολή Ιατρικών Επιστημών και Σχολή Θετικών Επιστημών, Επιστημών Γεωπονίας και Μηχανολογίας.

Η κλίμακα αξιολόγησης του Λέιντεν (CWTS Leiden), η οποία κατατάσσει όλα τα πανεπιστήμια ανά το παγκόσμιο με βάση την ερευνητική τους ισχύ, κατέταξε το Νιούκασλ για την περίοδο 2018 με 2021 στη 16η θέση ανάμεσα σε 64 πανεπιστήμια στο Η.Β. και στη θέση 292 στο κόσμο ανάμεσα σε 1411 πανεπιστήμια.

## Παραπομπές


## Εξωτερικοί σύνδεσμοι
* 

Κατηγορία:Πανεπιστήμια στην Αγγλία
NGC 498

Ο **[[Νέος Γενικός Κατάλογος|NGC]] 498** είναι φακοειδής γαλαξίας ο οποίος απέχει 260 εκατομμύρια έτη φωτός από τη Γη και βρίσκεται στον αστερισμό Ιχθύες. Τον ανακάλυψε ο αστρονόμος R. J. Mitchell στις 23 Οκτωβρίου 1856. Είναι ένας από τους γαλαξίες της ομάδας γαλαξιών NGC 507 που με την σειρά της ανήκει στο Υπερσμήνος Περσέα-Ιχθύων.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ιχθύες (αστερισμός)
0498
05059
+05-04-037
NGC 478

Ο **[[Νέος Γενικός Κατάλογος|NGC]] 478** είναι σπειροειδής γαλαξίας στον αστερισμό Κήτος. Απέχει περίπου 283 εκατομμύρια έτη φωτός από τη Γη και το ανακάλυψε το 1886 ο αστρονόμος Φράνσις Πριζέρβντ Λίβενγουορθ (Francis Preserved Leavenworth).

## Παραπομπές


## Αναφορές

## Εξωτερικοί σύνδεσμοι
* 

0478
04803
Κατηγορία:Σπειροειδείς γαλαξίες
Κατηγορία:Κήτος (αστερισμός)
-04-04-005
IPhone 15

Τα **iPhone 15** και **iPhone 15 Plus** είναι έξυπνα τηλέφωνα της Apple Inc. Είναι τα iPhone της 17ης γενιάς, και διαδέχονται τα απλά iPhone 14 και iPhone 14 Plus. Οι συσκευές παρουσιάστηκαν σε εκδήλωση της Apple στο Apple Park στο Κουπερτίνο της Καλιφόρνια στις 12 Σεπτεμβρίου 2023, μαζί με τα ανώτερα iPhone 15 Pro και iPhone 15 Pro Max. Οι προπαραγγελίες ξεκίνησαν στις 15 Σεπτεμβρίου 2023 και οι συσκευές έγιναν διαθέσιμες στις 22 Σεπτεμβρίου 2023.

## Παραπομπές


Κατηγορία:IOS (Apple)
15
Μπρεσέ-συρ-Τιγ

Το **Μπρεσέ-συρ-Τιγ** (γαλλικά: *Bressey-sur-Tille*, ) είναι γαλλική κοινότητα στο νομό της Κοτ-ντ'Ορ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Κοτ-ντ'Ορ
Ρωσική Εκκλησία του Αγίου Νικολάου (Σόφια)

Η **Ρωσική Εκκλησία του Αγίου Νικολάου** (βουλγαρικά: *Руска цервка*), επίσημα γνωστή ως **Εκκλησία του Αγίου Νικολάου του Θαυματουργού**, είναι χριστιανικός ναός στη Σόφια της Βουλγαρίας υπό την δικαιοδοσία της Ρωσικής Ορθόδοξης Εκκλησίας.

Η εκκλησία χτίστηκε στη θέση του Σαράι Τζαμί, το οποίο καταστράφηκε το 1882, μετά την απελευθέρωση της Βουλγαρίας από τη Ρωσία από την Οθωμανική Αυτοκρατορία. Χτίστηκε ως η επίσημη εκκλησία της παρακείμενης Ρωσικής Πρεσβείας, καθώς και της ρωσικής κοινότητας στη Σόφια, και ονομάστηκε, όπως ήταν η παράδοση για τις διπλωματικές εκκλησίες, από τον Άγιο Νικόλαο, προστάτη άγιο του αυτοκράτορα που κυβερνούσε τη Ρωσία εκείνη την εποχή, τον Νικόλαο Β' της Ρωσίας. Ο ναός σχεδιάστηκε από τον Ρώσο αρχιτέκτονα Μιχαήλ Πρεομπραζένσκι στο στυλ της ρωσικής αρχιτεκτονικής της Αναγέννησης, με διακόσμηση εμπνευσμένη από τις Μοσχοβίτες ρωσικές εκκλησίες του 17ου αιώνα. Την επίβλεψη της κατασκευής είχε ο αρχιτέκτονας Α. Σμιρνόφ, ο οποίος έχτιζε επίσης τον γειτονικό καθεδρικό ναό του Αγίου Αλεξάνδρου Νιέφσκι. Η εξωτερική διακόσμηση των πολύχρωμων πλακιδίων έγινε από τον Γ. Κισλίτσεφ και οι εσωτερικές τοιχογραφίες ζωγραφίστηκαν από μια ομάδα καλλιτεχνών με επικεφαλής τον Βασίλυ Περμίνοφ, ο οποίος ζωγράφισε επίσης εκείνες στον καθεδρικό ναό του Αλεξάνδρου Νιέφσκι. Οι πέντε τρούλοι είναι επικαλυμμένοι με χρυσό. Οι καμπάνες δωρήθηκαν από τον αυτοκράτορα Νικόλαο Β'.

Η κατασκευή ξεκίνησε το 1907 και η εκκλησία καθαγιάστηκε το 1914. Η εκκλησία παρέμεινε ανοιχτή μετά τη Ρωσική Επανάσταση και κατά την κομμουνιστική περίοδο στη Βουλγαρία (1944–1989), αν και οι ιερείς και οι εκκλησιαστικοί παρακολουθούνταν προσεκτικά από την αστυνομία της Κρατικής Ασφάλειας.

[αριστερά|μικρογραφία|Η Ρωσική Εκκλησία στη [Σόφια της Βουλγαρίας (Εκκλησία του Αγίου Νικολάου του Θαυματουργού) που χτίστηκε το 1914]]

Το εξωτερικό ανακαινίστηκε πρόσφατα από τη ρωσική κυβέρνηση . Οι εσωτερικές τοιχογραφίες είναι σκοτεινές από τον καπνό των κεριών και από τον χρόνο και χρειάζονται αποκατάσταση.

Η κρύπτη κάτω από τον κύριο όροφο της Ρωσικής Εκκλησίας στεγάζει τα λείψανα του Αγίου Αρχιεπισκόπου Σεραφείμ βρίσκεται. Δεκάδες άνθρωποι εξακολουθούν να επισκέπτονται τον τάφο του αρχιεπισκόπου, ο οποίος πέθανε το 1950, προσευχόμενοι και αφήνοντας σημειώματα ζητώντας να εκπληρωθούν οι ευχές.

## Παραπομπές


## Πηγές

* *Official Guide to the Russian Church* by N. Neshkov and N. Lobanova (in Russian and Bulgarian)
* Historical Plaque in front of the Russian Church, placed by the Ministry of Culture of Bulgaria
* https://www.peika.bg/statia/7_lyubopitni_fakta_za_Ruskata_tsarkva_v_Sofiya_l.a_i.84899.html

Κατηγορία:Κτίρια και κατασκευές στη Σόφια